હકીકતમાં શુક્રવારે પાકિસ્તાની સંસદમાં પોતાના પહેલા સંબોધનમાં ઈમરાને પાકિસ્તાનને લૂંટનારાઓ સામે કાર્યવાહી કરવાનો ઈરાદો જાહેર કર્યો હતો. તેમણે કહ્યું કે હું આજે મારા વતનને વચન આપું છું કે જેના માટે મુલ્ક લાંબા સમયથી કોશિશ કરી રહ્યો છે તે ફેરફાર લાવીશું. ઈમરાને કહ્યું કે અમારે આ દેશમાં સખત જવાબદારી કાયમ કરવાની છે. હું વચન આપું છુ કે હું પાકિસ્તાનને લૂંટનારાઓ સામે કાર્યવાહી કરીશ. જે કાળા નાણાને સફેદ કરવામાં આવ્યું, તે હું પાછું લાવીશ. જે પૈસા શિક્ષા, સ્વાસ્થ્ય અને પાણી પર ખર્ચ થવા જોઈતા હતાં તે લોકોના ખિસ્સામાં જતા રહ્યાં.